Mit dem messer nemen
Magstu In beschemen
Mit lerer handt wer nym
Vberwindt auff linck druck geswindt
Hye sagtt der meyster aber eyn haubtstuck als von dem messer nemen vnd thu Im also Gee starck an In mit dem Entrußthaw zu seyner lincken seytten vnd Im anpinden so dy messer zusammen klitzen so far mit deym gehultz auff vnd vber seyn messer auff seyner rechten seytten vnd far mit den kreutz Inbendigs In seynen rechten olpogen vnd stoß mit dem kreutz vnd messer starck von dir vnd mit der lincken handt fall Im an seyn pindt hinter seyner rechten handt vnd reyß mit deyner lincken handt starck an dich so nymbstu Im das messer etc